stanford-oval/wikipedia huggingface dataset:
ธนบัตร

ธนบัตรสกุลต่าง ๆ
ธนบัตร หรือเรียกกันโดยทั่วไปว่า แบงค์ เป็นสิ่งที่เป็นตัวแทนในการแลกเปลี่ยน ซึ่งสามารถใช้ชำระหนี้ได้ตามกฎหมาย ธนบัตรจะใช้ควบคู่ไปกับเหรียญกษาปณ์ แต่โดยทั่วไปแล้วธนบัตรมักใช้สำหรับเงินจำนวนมาก ส่วนเหรียญกษาปณ์ใช้กับเงินจำนวนน้อย หรือเศษสตางค์
ในสมัยก่อน ค่าของเงินจะวัดโดยวัตถุที่นำมาใช้เป็นเงิน เช่น เบี้ย, เงิน หรือ ทอง แต่การถือวัตถุมีค่าเหล่านี้ออกไปจำนวนมากย่อมเป็นสิ่งที่ไม่สะดวกและเป็นอันตราย จึงใช้ธนบัตรเพื่อเป็นสื่อแลกเปลี่ยนแทน ธนบัตรเป็นเหมือนสัญญาว่าจะให้เงินไปจำนวนหนึ่ง ซึ่งภายหลังสามารถนำไปแลกคืนเป็นเงินหรือทองได้ ภายหลังจึงเป็นการแลกเปลี่ยนเพื่อสิ่งของและบริการ ไม่ต้องแลกเป็นเงินหรือทองอีก
การใช้ธนบัตรแทนเงินแท่งและทองคำ
ธนบัตรฉบับแรกในประวัติศาสตร์การเงินของโลก ฮ่องเต้ซ่งไท่จู่หรือจ้าวกวนยิ่น 宋太祖趙匡胤 ผู้ก่อตั้งราชวงศ์ซ่งเหนือ 北宋（ค.ศ.927－976）มีรับสั่งให้เรียกคืนเงินตราโลหะ เงินและทองคำ แล้วให้ผลิตเงินตราที่ทำด้วยเหล็กหล่อทดแทน และทรงห้ามนำเข้าเงินตราประเภททองแดง เงินโลหะเหล็ก กลายเป็นสิ่งที่ซื้อขายแลกเปลื่ยนสินค้าในตลาดได้ แต่เงินตราเหล็กหล่อดังกล่าวมีน้ำหนักมากและมีอัตราแลกเปลื่ยน 1000 เหวิน ต่อ  น้ำหนักโลหะเหล็ก 25 กก. แต่พกติดตัวไม่สะดวก ในการซื้อขายสิ้นค้าถึงกับต้องใช้รถม้าบรรทุก จึงเกิดสำนักงาน รับฝากเงินตราโลหะที่เรียกว่าเจี้ยวจื่อปู้ “交子铺" ขึ้น เพื่อบริการบรรดาพ่อค้าที่ต้องพกพาเงินจำนวนมาก ๆ ที่รับฝากนี้จะออกใบรับฝากเงินให้ที่เรียกว่า ตั๋วเงิน ตั๋วเงินนี้ แรกเริ่มเป็นเอกสารรับฝากเงิน โดยระบุจำนวนเงินฝากไว้บนหน้าตั๋วเมื่อผู้ทรงตั๋วเงินมาเบิกเงินจะถูกคิดค่าธรรมนเนียมฝากเงินอัตราร้อยละ 3. ที่เมืองเฉินตู เมืองหลวงของมณฑลเสฉวน ปรากฏมีการใช้ธนบัตรกระดาษขึ้นเป็นครั้งแรกในประวัติศาสตร์ของเงินตราโลก มีชื่อเรียกว่าเจียวจื่อ (交子, jiāozǐ) ในขณะที่ระบบซื้อขายกันในตลาด ยังมีการใช้ เงินตรา ที่เป็นโลหะอยู่ ผู้เชี่ยวชาญที่เป็นนักสะสมเงินตรายอมรับและถือว่าเจียวจื่อ (交子) นี้เป็นธนบัตรกระดาษรุ่นแรกที่สุดในประวัติศาสตร์เงินตรา ภายหลังจากที่ราชสำนักซ่งได้ก่อตั้งหน่วยงานเจียวจื่อ (交子)ขึ้นแล้ว ก็มีการออกธนบัตรใช้เหมือนกัน ธนบัตรเจี้ยวจื่อจึงมี 2 ประเภทคือ ธนบัตรราชการ “官交子” เป็นธนบัตรที่พิมพ์ออกใช้โดยราชสำนักซ่ง ภายใต้การกำกับของหน่วยงานจัดการธนบัตรในราชสำนัก และ อีกชนิดหนึ่งคือ ธนบัตรเอกชน “私交子”เป็นธนบัตรที่นิยมใช้ในหมู่ราษฎร
ดูเพิ่ม

ธนบัตรในประเทศไทย
เหรียญ
เงินตรา
ธนบัตรของแต่ละประเทศ
แหล่งข้อมูลอื่น

Online World Paper Money Gallery เก็บถาวร 2019-05-12 ที่ เวย์แบ็กแมชชีน (อังกฤษ)
ประวัติเงินตรา เก็บถาวร 2007-03-12 ที่ เวย์แบ็กแมชชีน
ธนบัตร เก็บถาวร 2008-06-24 ที่ เวย์แบ็กแมชชีน
สำนักกษาปณ์
กรมธนบัตร: ประวัติศาสตร์ธนบัตรไทยสมัยใหม่และรัฐกิจการเงินสมัยรัชกาลที่ 5
ท่าอากาศยานนานาชาติเสียมราฐ–อังกอร์

สำหรับท่าอากาศยานเดิมที่ให้บริการพื้นที่เสียมราฐซึ่งปิดตัวแล้ว ดูที่ ท่าอากาศยานนานาชาติเสียมราฐ
ท่าอากาศยานนานาชาติเสียมราฐ–อังกอร์ (เขมร: អាកាសយានដ្ឋានអន្តរជាតិសៀមរាបអង្គរ; อากาสยานฐานอนฺตรชาติเสียมราบองฺคร; อังกฤษ: Siem Reap–Angkor International Airport, ฝรั่งเศส: Aéroport International de Siem Reap-Angkor) ตั้งอยู่ที่อำเภอสูทรนิคม จังหวัดเสียมราฐ ประเทศกัมพูชา เป็นท่าอากาศยานแห่งใหม่ของเมืองเสียมราฐ อยู่ห่างจากด็อมแด็กทางตะวันออกเฉียงเหนือ 18 กิโลเมตร อยู่ห่างจากนครวัดทางตะวันออก 40 กิโลเมตร และอยู่ห่างจากตัวเมืองเสียมราฐทางตะวันออก 50 กิโลเมตร โดยสร้างขึ้นเพื่อทดแทนท่าอากาศยานนานาชาติเสียมราฐเดิมที่มีขนาดคับแคบไม่เพียงพอต่อจำนวนผู้โดยสารที่เพิ่มขึ้น การเปิดให้บริการท่าอากาศยานนั้น ทำให้ท่าอากาศยานนานาชาติเสียมราฐ–อังกอร์เป็นท่าอากาศยานที่ใหญ่ที่สุดในประเทศกัมพูชา
ประวัติ

จากจำนวนผู้โดยสารที่เพิ่มตัวขึ้น ท่าอากาศยานนานาชาติเสียมราฐที่มีอยู่เดิมจะไม่สามารถรับมือกับผู้โดยสารที่มากขึ้นได้ เนื่องจากอาคารผู้โดยสารที่มีอยู่มีขนาดเล็ก โดยสามารถรองรับผู้โดยสารได้มากกว่า 10 ล้านคนต่อปีเท่านั้น รัฐบาลกัมพูชาจึงตัดสินใจสร้างท่าอากาศยานแห่งใหม่ทดแทนท่าอากาศยานเดิมในเสียมราฐ โครงการนี้เปิดตัวครั้งแรกในปี 2010 และได้เลือกบริษัท Yunnan Investment Holdings Limited สัญชาติจีนในการก่อสร้างท่าอากาศยานในเดือนธันวาคม 2016 ท่าอากาศยานนานาชาติเสียมราฐ–อังกอร์มีการก่อสร้างภายใต้ข้อตกลงการสร้าง-ปฏิบัติการ-โอน 55 ปี
รายละเอียดท่าอากาศยาน

การก่อสร้างท่าอากาศยานนานาชาติเสียมราฐ–อังกอร์จะแบ่งเป็นสามระยะ มูลค่า 1.1 พันล้านดอลลาร์สหรัฐ บนพื้นที่ 700 เฮกตาร์ ท่าอากาศยานมีอาคารผู้โดยสารพร้อมสะพานเทียบเครื่องบิน 15 แห่ง อาคารขนส่งสินค้า หอควบคุมการจราจรทางอากาศ ทางวิ่งยาว 3,605 เมตรพร้อมทางขับคู่ขนาน ในระยะแรกอาคารผู้โดยสารสามารถรองรับผู้โดยสารได้ 7 ล้านคนต่อปี
ในระยะแรก ท่าอากาศยานจะมีทางวิ่งที่รองรับอากาศยานลำตัวแคบเช่น โบอิง 737 และแอร์บัส เอ320 โดยจะขยายเพิ่มเติมเพื่อรองรับอากาศยานลำตัวกว้าง เช่นโบอิง 747, โบอิง 777, โบอิง 787, แอร์บัส เอ330 และแอร์บัส เอ350 และจะเพิ่มความจุของท่าอากาศยานเป็น 12 ล้านคนต่อปีภายในปี 2030 ระยะที่ 3 ซึ่งมีกำหนดแล้วเสร็จภายในปี 2050 จะเพิ่มความจุผู้โดยสารรวมเป็นกว่า 20 ล้านคนต่อปี สนามบินมีแผนจะเชื่อมต่อกับทางด่วนท่าอากาศยานโดยตรงจากตัวเมือง   สามารถรองรับการขนส่งสินค้าทางอากาศได้ 10,000 ตันต่อปีตั้งแต่ปี 2566 และ 26,000 ตันต่อปีตั้งแต่ปี 2583
รายชื่อสายการบิน

ณ เดือนเมษายน ค.ศ. 2024 ท่าอากาศยานนานาชาติเสียมราฐ–อังกอร์มีสายการบินที่ให้บริการเส้นทางดังนี้:
| สายการบิน | จุดหมายปลายทาง   |
| --- | --- |
แอร์เอเชีย: กัวลาลัมเปอร์–นานาชาติ
แอร์เอเชียแคมโบเดีย: พนมเปญ, พระสีหนุ,กรุงเทพฯ-ดอนเมือง อนาคต
บางกอกแอร์เวย์ส: กรุงเทพฯ–สุวรรณภูมิ
แคมโบเดียอังกอร์แอร์: ดานัง, ฮานอย, นครโฮจิมินห์, พนมเปญ, พระสีหนุ
ไชนาอีสเทิร์นแอร์ไลน์: คุนหมิง, ซ่างไห่–ผู่ตง
การบินลาว: ปากเซ
สิงคโปร์แอร์ไลน์: สิงคโปร์
สกายอังกอร์แอร์ไลน์: โซล–อินช็อล[ต้องการอ้างอิง] เช่าเหมาลำ: ช็องจู, มูอัน[ต้องการอ้างอิง]
ไทยแอร์เอเชีย: กรุงเทพ–ดอนเมือง, ภูเก็ต (เริ่มต้น 29 ตุลาคม ค.ศ. 2024)
การบินไทย: กรุงเทพฯ–สุวรรณภูมิ
เวียดเจ็ทแอร์: ฮานอย
เวียดนามแอร์ไลน์: ฮานอย, นครโฮจิมินห์, หลวงพระบาง
ดูเพิ่ม

ท่าอากาศยานนานาชาติเสียมราฐ
รายชื่อท่าอากาศยานในประเทศกัมพูชา
โค่วจุ่น

| โค่วจุ่น |
| --- | --- |


อัครมหาเสนาบดีแห่งราชวงศ์ซ่ง
ดำรงตำแหน่ง 25 สิงหาคม 1004 – 27 มีนาคม 1006
ดำรงตำแหน่ง 17 กรกฎาคม 1019 – 9 กรกฎาคม 1020
กษัตริย์: จักรพรรดิซ่งเจินจง
 
ข้อมูลส่วนบุคคล
เกิด: 961 หรือ มกราคม 962
เสียชีวิต: 24 ตุลาคม ค.ศ. 1023(1023-10-24) (61–62 ปี)

โค่วจุ่น (จีน: 寇準, ป. 961 – 24 ตุลาคม 1023) เป็นขุนนางที่ได้รับการยกย่องอย่างมากในสมัยราชวงศ์ซ่งเหนือ เขาดำรงตำแหน่งอัครมหาเสนาบดี ระหว่างรัชสมัยของจักรพรรดิซ่งเจินจง ระหว่างปี 1004 ถึง 1006
ประวัติ

โค่วจุ่นสอบขุนนางได้เป็นจิ้นซื่อเมื่อปี 979 โค่วจุ่นเป็นขุนนางผู้มีวาทศิลป์ที่ดี มีชื่อเสียงในการวิพากษ์วิจารณ์ตามที่เห็น ครั้งหนึ่ง จักรพรรดิซ่งไท่จงขัดเคืองพระทัยและตัดสินพระทัยลุกออกจากที่ประชุมขุนนาง แต่โค่วจุ่นได้รีบคว้าชายพระภูษาของพระองค์ไว้และโน้มน้าวให้พระองค์กลับมานั่งลงเพื่อฟังต่อจนจบ จักรพรรดิซ่งไท่จงกล่าวว่า "การมีโค่วจุ่นเหมือนจักรพรรดิถังไท่จงมีเว่ยเจิง"
ในปี 1004 กองทัพเหลียวจากทางเหนือได้เริ่มการรุกรานครั้งใหญ่ในรัชสมัยจักรพรรดิซ่งเจินจง กองทัพเหลียวสามารถรุกคืบเข้าใกล้เมืองหลวงของราชวงศ์ซ่งอย่างน่าประหลาดใจ เมื่อเหล่าขุนนางหลายคนรวมถึงหวัง ชินรั่ว เสนอว่าจักรพรรดิเจินจงควรละทิ้งเมืองหลวงและตั้งเมืองหลวงใหม่ทางตอนใต้ของจีน โค่วจุ่นเสนอว่าองค์จักรพรรดิควรเสด็จออกศึกด้วยพระองค์เอง เพื่อเป็นการกระตุ้นขวัญกำลังใจทหารแนวหน้า จักรพรรดิเจินจงรับฟังคำเสนอแนะของโค่วจุ่น นำไปสู่การที่กองทัพซ่งสามารถต่อต้านการรุกรานของเหลียวได้สำเร็จ จบลงด้วยสนธิสัญญาชานยฺเหวียน
หวัง ชินรั่ว ขุนนางอีกคนหนึ่งของราชวงศ์ซ่ง รู้สึกอิจฉาโค่วจุ่นอย่างมาก จึงทูลยุยงจักรพรรดิเจินจงให้ไม่ไว้วางพระทัยโค่วจุ่น ในไม่ช้า โค่วจุ่น ก็ถูกปลดออกจากตำแหน่ง
ที่หยุดรถไฟพระราชวังสนามจันทร์

อาคารเดิมของสถานีรถไฟหลวงพระราชวังสนามจันทร์ สร้างราว พ.ศ. 2453 ตั้งอยู่ใกล้เคียงกับอาคารที่พักผู้โดยสารในปัจจุบัน ห่างออกไปประมาณ 360 เมตร ปัจจุบันย้ายไปประกอบใหม่ตั้งอยู่ที่สถานีรถไฟหัวหิน
ที่หยุดรถพระราชวังสนามจันทร์  ตั้งอยู่ตำบลพระปฐมเจดีย์ อำเภอเมืองนครปฐม จังหวัดนครปฐม เป็นที่หยุดรถไฟของทางรถไฟสายใต้
ประวัติ

ที่หยุดรถไฟพระราชวังสนามจันทร์ ในอดีตเคยเป็นสถานีรถไฟหลวงประจำพระราชวังสนามจันทร์ พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้สร้างอาคารสถานีรถไฟหลวงขึ้นในราวปี พ.ศ. 2453 เป็นอาคารทรงไทยประยุกต์ และทรงใช้สถานีรถไฟหลวงพระราชวังสนามจันทร์นี้ เป็นสถานีสำหรับเสด็จโดยรถไฟไปยังที่ต่างๆ โดยเฉพาะอย่างยิ่งในการเสด็จไปเพื่อตรวจตราการซ้อมรบของกองเสือป่าและลูกเสือทั่วประเทศ ยามที่เสด็จมาประทับที่พระราชวังสนามจันทร์ ซึ่งตำแหน่งที่ตั้งของสถานีรถไฟหลวงดังกล่าว จะอยู่ห่างจากจุดพักผู้โดยสารในปัจจุบันออกไปประมาณ 360 เมตร โดยจะอยู่ด้านหลังของพระราชวังสนามจันทร์พอดี (ประมาณ สทล.ที่ 19/14) ในขณะที่ตำแหน่งของศาลาพักผู้โดยสารของที่หยุดรถพระราชวังสนามจันทร์ในปัจจุบัน จะตั้งเยื้องมาทางฝั่งของมหาวิทยาลัยศิลปากร วิทยาเขตพระราชวังสนามจันทร์ (สทล.ที่ 50/13)
จนเมื่อสิ้นรัชสมัยของพระบาทสมเด็จพระมงกุฎเกล้าเจ้าอยู่หัว สถานีรถไฟหลวงพระราชวังสนามจันทร์ก็มิได้ถูกใช้งานอีก เนื่องจากไม่มีเจ้านายพระองค์ใดเสด็จมาประทับที่พระราชวังสนามจันทร์ การรถไฟแห่งประเทศไทย จึงได้ทำการรื้อถอนอาคารสถานีรถไฟหลวงพระราชวังสนามจันทร์มาเก็บรักษาไว้ จนกระทั่งในปี พ.ศ. 2511 ทางการรถไฟแห่งประเทศไทย จึงได้ลงมติว่าจะนำอาคารสถานีรถไฟหลวงนี้มาประกอบขึ้นใหม่ที่สถานีรถไฟหัวหิน เพื่อให้เป็นสถานีขึ้น-ลงรถไฟ ของพระบาทสมเด็จพระเจ้าอยู่หัวภูมิพลอดุลยเดช ยามที่เสด็จมาประทับที่วังไกลกังวล อาคารสถานีรถไฟหลวงพระราชวังสนามจันทร์ จึงถูกนำมาประกอบขึ้นใหม่ที่สถานีรถไฟหัวหิน
การประกอบสถานีรถไฟหลวงขึ้นใหม่นี้แล้วเสร็จในปี พ.ศ. 2517 ทำพิธีเปิดอย่างเป็นทางการเมื่อวันที่ 6 เมษายน พ.ศ. 2517 โดยมีสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เป็นองค์ประธาน ในการนี้ พระองค์ได้ทรงพระราชทานนามอาคารรถไฟหลวงพระราชวังสนามจันทร์นี้ขึ้นใหม่ว่า พลับพลาพระมงกุฎเกล้าฯ
สำหรับพื้นที่เดิมของสถานีรถไฟหลวงพระราชวังสนามจันทร์ หลังจากที่ทางการรถไฟแห่งประเทศไทยได้ย้ายอาคารสถานีออกไปแล้ว ก็ได้มีการสร้างอาคารที่พักผู้โดยสารขึ้นใหม่ในปี พ.ศ. 2540 ห่างจากที่ตั้งเดิมของสถานีรถไฟหลวงประมาณ 360 เมตร เยื้องมาทางด้านหลังของมหาวิทยาลัยศิลปากร วิทยาเขตพระราชวังสนามจันทร์ ซึ่งอาคารที่พักผู้โดยสารหลังใหม่นี้ได้มีการออกแบบให้เข้ากับสถาปัตยกรรมของพระราชวังสนามจันทร์ จากนั้นจึงจัดตั้งเป็น ที่หยุดรถไฟพระราชวังสนามจันทร์ เพื่ออำนวยความสะดวกให้กับนักศึกษาจากมหาวิทยาลัยศิลปากร และโรงเรียนสาธิตมหาวิทยาลัยศิลปากร ที่โดยสารรถไฟ
ตารางเวลาการเดินรถ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | พระราชวังสนามจันทร์ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ธ255 | ธนบุรี | 07.20 | 08.44 | หลังสวน | 18.10 |  |
|  | ธ257 | ธนบุรี | 07.45 | 09.05 | น้ำตก | 12.35 |  |
|  | ธ261 | กรุงเทพ (หัวลําโพง) | 09.20 | 10.05 | สวนสนประดิพัทธ์ | 14.00 |  |
|  | ช355 | กรุงเทพ (หัวลําโพง) | 16.40 | 18.11 | สุพรรณบุรี | 20.04 |  |
|  | ธ351 | ธนบุรี | 18.25 | 19.31 | ราชบุรี | 20.35 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ตารางเวลาการเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | พระราชวังสนามจันทร์ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ธ352 | ราชบุรี | 04.45 | 06.00 | ธนบุรี | 07.10 |  |
|  | ช356 | สุพรรณบุรี | 04.00 | 06.21 | กรุงเทพ (หัวลําโพง) | 08.05 |  |
|  | ธ254 | หลังสวน | 06.30 | 15.58 | ธนบุรี | 17.25 |  |
|  | ธ258 | น้ำตก | 12.55 | 16.27 | ธนบุรี | 17.40 |  |
|  | ธ262 | สวนสนประดิพัทธ์ | 14.35 | 17.12 | กรุงเทพ (หัวลําโพง) | 19.20 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
เปรม มาลากุล ณ อยุธยา

| เปรม มาลากุล ณ อยุธยา |
| --- | --- |

ข้อมูลส่วนบุคคล
เกิด: 2 สิงหาคม พ.ศ. 2480 อำเภอน้ำปาด จังหวัดอุตรดิตถ์
เสียชีวิต: 9 มกราคม พ.ศ. 2556 (75 ปี)
คู่สมรส: สันทนา มาลากุล ณ อยุธยา

เปรม มาลากุล ณ อยุธยา (2 สิงหาคม พ.ศ. 2480 – 9 มกราคม พ.ศ. 2556) อดีตสมาชิกสภาผู้แทนราษฎรจังหวัดอุตรดิตถ์ 5 สมัย
ประวัติ

นายเปรม มาลากุล ณ อยุธยา เกิดเมื่อวันที่ 2 สิงหาคม พ.ศ. 2480 เป็นบุตรของนายประวัติ และ นางบุญมา มาลากุล ณ อยุธยา สำเร็จการศึกษา นิติศาสตรบัณฑิต จาก มหาวิทยาลัยธรรมศาสตร์ สมรมกับ นางสันทนา มาลากุล ณ อยุธยา มีบุตร-ธิดา 4 คน คือ ทันตแพทย์หญิง ปฏิมารังสรรค์ มาลากุล ณ อยุธยา, นายปรม มาลากุล ณ อยุธยา, นายปิญช์ มาลากุล ณ อยุธยา และ นางสาวนรจันทร์ มาลากุล ณ อยุธยา
งานการเมือง

เปรม ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2518 สังกัดพรรคสังคมนิยมแห่งประเทศไทย และได้รับเลือกติดต่อกันจนถึง พ.ศ. 2529 รวม 5 สมัย
พ.ศ. 2544 เปรม ลงสมัครรับเลือกตั้งในพื้นที่เขต 1 จังหวัดอุตรดิตถ์ ก่อนที่จะไม่ได้รับเลือกตั้ง
งานการเมือง > สมาชิกสภาผู้แทนราษฎร

เปรม มาลากุล ณ อยุธยา ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดอุตรดิตถ์ สังกัดพรรคสังคมนิยมแห่งประเทศไทย → พรรคสยามใหม่ (พ.ศ. 2518)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดอุตรดิตถ์ สังกัดพรรคสยามใหม่ (พ.ศ. 2518)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุตรดิตถ์ สังกัดพรรคสยามปฏิรูป
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุตรดิตถ์ สังกัดพรรคสยามประชาธิปไตย → พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุตรดิตถ์ สังกัดพรรคสหประชาธิปไตย
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
สมาพันธ์สภาวิชาชีพแห่งประเทศไทย

สมาพันธ์สภาวิชาชีพ เป็นกลุ่มเครือข่ายของสภาวิชาชีพ ได้แก่ แพทยสภา สภาการพยาบาล สภาเภสัชกรรม สภาเทคนิคการแพทย์ สภากายภาพบำบัด ทันตแพทยสภา สัตวแพทยสภา สภาวิศวกร สภาสถาปนิก และยังเตรียมเชิญสภาทนายความ สภาวิชาชีพวิทยาศาสตร์และเทคโนโลยี เก็บถาวร 2012-01-02 ที่ เวย์แบ็กแมชชีน และสภาวิชาชีพอื่น ๆ เข้าร่วมด้วย
วัตถุประสงค์

สมาพันธ์สภาวิชาชีพแห่งประเทศไทย มีวัตถุประสงค์เพื่อมีส่วนร่วมในการพัฒนาประเทศ โดยการให้ข้อเสนอแนะแก่องค์กรรัฐ เอกชน ในด้านการประกอบวิชาชีพ เพื่อสาธารณประโยชน์ ส่งเสริมจริยธรรม คุณธรรมผู้ประกอบวิชาชีพในสายงานวิชาชีพ
แหล่งข้อมูลอื่น

สมาพันธ์สภาวิชาชีพแห่งประเทศไทย เก็บถาวร 2007-03-12 ที่ เวย์แบ็กแมชชีน
สภาวิศวกรจับมือ 7 สภาวิชาชีพ ก่อตั้ง “ สมาพันธ์สภาวิชาชีพฯ ” เก็บถาวร 2007-03-12 ที่ เวย์แบ็กแมชชีน
สภาวิชาชีพวิทยาศาสตร์และเทคโนโลยี
นกสาลิกาปากดำ

| นกสาลิกาปากดำ |
| --- | --- |

เสียงนกร้องไฟล์:Pica pica.ogg
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Passeriformes
วงศ์:: Corvidae
สกุล:: Pica
สปีชีส์:: P.  pica
ชื่อทวินาม
Pica pica (Linnaeus, 1758)


แผนที่แสดงการกระจายพันธุ์ตามชนิดย่อยต่าง ๆ      hudsonia      melanotos      galliae      germanica      pica      fennorum      asirensis      bactriana      hemileucoptera      leucoptera      jankowskii      sericea      battnensis      kamschatisa
Pica pica pica
นกสาลิกาปากดำ (อังกฤษ: Eurasian magpie, European magpie, Common magpie) เป็นนกสีขาวดำในวงศ์นกกา (Corvidae) พบในซีกโลกเหนือ พบทั่วไปในทวีปยุโรป บางส่วนของทวีปเอเชีย และทางตะวันตกเฉียงเหนือของทวีปแอฟริกา ในยุโรป โดยที่ชื่อ "Magpie" นั้นหมายถึงนกสาลิกาปากดำ เนื่องจากเป็นนกสาลิกา หรือ นกแม็กพายเพียงชนิดเดียวในยุโรปที่อยู่นอกคาบสมุทรไอบีเรีย
นกสาลิกาปากดำเป็นหนึ่งในนกที่ฉลาดที่สุด และเป็นที่เชื่อกันว่าเป็นหนึ่งในที่สุดของสัตว์อัจฉริยะทั้งหมดและเป็นนกที่ชอบสะสมข้าวของเครื่องใช้ต่าง ๆ ที่แปลก ๆ หลายอย่างเป็นของใช้ของมนุษย์ ซึ่งมิได้มีความจำเป็นสำหรับนกเลย เช่น ลูกกอล์ฟ  ในประเทศไทยถือเป็นสัตว์ป่าคุ้มครองประเภทนก
นอกจากนี้แล้วนกชนิดนี้ ยังถือเป็นฉายาของนิวคาสเซิล ยูไนเต็ด ทีมฟุตบอลในเอฟเอ พรีเมียร์ลีก เนื่องจากมีสีขนขาว-ดำ เช่นเดียวกับสีประจำทีม
บรรณานุกรม

BirdLife International (2004). Pica pica. 2006 IUCN Red List of Threatened Species. IUCN 2006. Retrieved on 12 May 2006. Database entry includes justification for why this species is of least concern
Lee, Sang-im; Parr, Cynthia S.; Hwang, Youna; Mindell, David P. & Choe, J. C. (2003) : Phylogeny of magpies (genus Pica) inferred from mtDNA data. Molecular Phylogenetics and Evolution 29: 250-257. doi:10.1016/S1055-7903 (03) 00096-4 PDF fulltext เก็บถาวร 2004-05-04 ที่ เวย์แบ็กแมชชีน
Madge, Steve & Burn, Hilary (1994) : Crows and jays: a guide to the crows, jays and magpies of the world A&C Black, London. ISBN 0-7136-3999-7
แหล่งข้อมูลอื่น

ข้อมูลที่เกี่ยวข้องกับ Pica pica ที่วิกิสปีชีส์
European Magpie videos, photos & sounds on the Internet Bird Collection
Ageing and sexing (PDF) by Javier Blasco-Zumeta เก็บถาวร 2011-09-18 ที่ เวย์แบ็กแมชชีน
จ้าว ยฺเหวียนหย่าน

| จ้าว ยฺเหวียนหย่าน |
| --- | --- |

ประสูติ: ค.ศ. 985
สิ้นพระชนม์: 13 กุมภาพันธ์ ค.ศ. 1044(1044-02-13) (58 ปี)
พระราชบิดา: จักรพรรดิซ่งไท่จง (宋太宗)
พระราชมารดา: พระสนมตระกูลหวัง
จ้าว ยฺเหวียนหย่าน (จีนตัวย่อ: 赵元俨; จีนตัวเต็ม: 趙元儼; พินอิน: Zhào Yuányǎn; ค.ศ. 985–1044) ฐานันดรศักดิ์ว่า โจวกงซู่หวัง (周恭肅王) เป็นเจ้าชายราชวงศ์ซ่งเหนือ (北宋朝) เป็นพระโอรสพระองค์ที่ 8 ของจักรพรรดิซ่งไท่จง (宋太宗) จึงมักเรียกกันว่า อ๋องแปด (八王) นอกจากนี้ ยังเป็นพระอนุชาของจักรพรรดิซ่งเจินจง (宋真宗) และเป็นพระปิตุลาของจักรพรรดิซ่งเหรินจง (宋仁宗)
ในประวัติศาสตร์

ในช่วงพระเยาว์ อ๋องแปดทรงเป็นที่กล่าวขานว่า มีพระสติปัญญาโดดเด่น พระบิดาจึงโปรดปรานนัก และให้ร่วมโต๊ะเสวยเสมอ นอกจากนี้ อ๋องแปดยังทรงเป็นที่สรรเสริญว่า มีพระกตัญญู เมื่อพระมารดาประชวร อ๋องแปดก็เสด็จมาปรนนิบัติมิได้ขาด อนึ่ง อ๋องแปดยังทรงฝักใฝ่ความรู้ทางอักษรศาสตร์และวรรณกรรม ต่างจากเจ้านายพระองค์อื่นที่มีพระทัยไปทางการทหาร อ๋องแปดยังทรงฝึกฝนอักษรวิจิตรจากพระอาจารย์หวัง ซีจือ (王羲之) และหวัง เซี่ยนจือ (王獻之)
เมื่อจักรพรรดิซ่งเหรินจงสืบบัลลังก์ต่อจากจักรพรรดิซ่งเจินจงโดยที่พระชันษายังน้อยอยู่ พระนางหลิว (劉) พระมเหสีของจักรพรรดิซ่งเจินจง ได้สำเร็จราชการแทน เพื่อเลี่ยงความวุ่นวายในราชสำนัก อ๋องแปดจึงไม่เสด็จเข้าวังอีกและทรงแสร้งมีพระสติวิปลาส จนกระทั่งพระนางหลิวสิ้นพระชนม์ อ๋องแปดจึงเสด็จเข้าวังไปทรงเปิดเผยว่า พระนางหลิวมิใช่พระมารดาที่แท้จริงของจักรพรรดิซ่งเหรินจง แต่เป็นนางหลี่ (李氏) คนรับใช้ของพระนางหลิว
จักรพรรดิซ่งเหรินจงไว้พระทัยในอ๋องแปดมาก ทรงตั้งอ๋องแปดเป็นประธานองคมนตรี ครั้นอ๋องแปดประชวรหนัก ก็ประทานเงิน 5,000 ตำลึง แต่อ๋องแปดทรงบอกปัด ตรัสว่า "ไยต้องให้คนที่ใกล้จะตายอยู่แล้วเป็นภาระของบ้านเมืองอีกเล่า" เมื่ออ๋องแปดทิวงคต จักรพรรดิซ่งเหรินจงก็ทรงจัดพระราชพิธีบูชาถึง 3 ครั้ง และทรงให้เผยแพร่พระนิพนธ์ของอ๋องแปดแก่ข้าราชการโดยทั่วกัน
ในนิยาย

อ๋องแปดทรงเป็นตัวละครสำคัญในวรรณกรรมและเรื่องเล่าขานหลายเรื่อง โดยเฉพาะที่เกี่ยวกับเปา บุ้นจิ้น (包拯), ตี๋ ชิง (狄青), และขุนศึกตระกูลหยาง
นิยายจำนวนมากระบุว่า อ๋องแปดมีพระนามว่า จ้าว เต๋อฟาง (趙德芳) แต่ที่จริงแล้วเป็นพระนามพระญาติผู้ใหญ่ของอ๋องแปดซึ่งในประวัติศาสตร์ปรากฏว่า สิ้นพระชนม์ใน ค.ศ. 981 ขณะมีพระชันษาได้ 22 ปี ซึ่งเป็นเวลาถึง 4 ปีก่อนอ๋องแปดตัวจริงจะประสูติ
นิยายมักระบุว่า อ๋องแปดประทับ ณ หนานชิงกง (狄千金; "ตำหนักวิเวกทางใต้") มีชายา คือ ตี๋ เชียนจิน (狄千金; ฮกเกี้ยนว่า เต็กเชยกิม) ป้าของขุนพลตี๋ ชิง และมีโอรสด้วยกัน คือ องค์ชายลู่ฮฺวา (潞花王) นอกจากนี้ อ๋องแปดยังทรงลอบเลี้ยงจักรพรรดิซ่งเหรินจงมาตั้งแต่เล็กจนโต เพราะพระนางหลิวทรงปองร้าย
รายชื่อพิพิธภัณฑ์ในประเทศไทย

พิพิธภัณฑ์ในประเทศไทย ในหน้านี้รวบรวมรายชื่อพิพิธภัณฑ์ในประเทศไทยแบ่งตามเนื้อหาได้ดังนี้ (พิพิธภัณฑ์บางแห่งอาจมีรายชื่ออยู่มากกว่าหนึ่งหมวด)
ประวัติศาสตร์และโบราณคดี

พิพิธภัณฑสถานแห่งชาติเจ้าสามพระยา อำเภอพระนครศรีอยุธยา จังหวัดพระนครศรีอยุธยา
พิพิธภัณฑสถานแห่งชาติ พระนคร เขตพระนคร กรุงเทพมหานคร
นิทรรศน์รัตนโกสินทร์ เขตพระนคร กรุงเทพมหานคร
ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์ เขตพระนคร กรุงเทพมหานคร
พิพิธภัณฑ์ปืนใหญ่โบราณ เขตพระนคร กรุงเทพมหานคร
พิพิธภัณฑ์กรมที่ดิน เขตพระนคร กรุงเทพมหานคร
สวนประติมากรรมประวัติศาสตร์ ธรรมศาสตร์กับการต่อสู้เพื่อประชาธิปไตย มหาวิทยาลัยธรรมศาสตร์ ท่าพระจันทร์ เขตพระนคร กรุงเทพมหานคร
พิพิธภัณฑ์สื่อสาธารณะ ไทยพีบีเอส เขตหลักสี่ กรุงเทพมหานคร
พิพิธภัณฑสถานแห่งชาติ ช้างต้น เขตดุสิต กรุงเทพมหานคร
พิพิธภัณฑ์พระที่นั่งวิมานเมฆ เขตดุสิต กรุงเทพมหานคร (อยู่ระหว่างปิดเพื่อบูรณะ)
พิพิธภัณฑ์ปราสาท เขตบางกะปิ กรุงเทพมหานคร
พิพิธภัณฑ์บ้านไทย จิม ทอมป์สัน เขตปทุมวัน กรุงเทพมหานคร
พิพิธภัณฑ์และห้องปฏิบัติการเรื่องก่อนประวัติศาสตร์ สุด แสงวิเชียร เขตบางกอกน้อย กรุงเทพมหานคร
พิพิธภัณฑ์วังสวนผักกาด เขตราชเทวี กรุงเทพมหานคร
พิพิธภัณฑ์เฉลิมพระนคร และ พิพิธภัณฑ์ธงชาติไทย เขตห้วยขวาง กรุงเทพมหานคร
พิพิธภัณฑ์นาฬิกาโบราณ เขตห้วยขวาง กรุงเทพมหานคร
พิพิธภัณฑสถานเครื่องถ้วยเอเชียตะวันออกเฉียงใต้ อำเภอคลองหลวง จังหวัดปทุมธานี
พิพิธภัณฑ์เมืองนครราชสีมา
พิพิธภัณฑ์อูบคำ เชียงราย
พิพิธภัณฑ์บ้านคำอูน เชียงใหม่
หอวัฒนธรรมนิทัศน์ วัดศรีโคมคำ พะเยา
พิพิธภัณฑ์ประวัติศาสตร์อยุธยา
พิพิธภัณฑสถานแห่งชาติร้อยเอ็ด
โฮงมูนมังเมืองขอนแก่น
พิพิธภัณฑ์อยู่สุขสุวรรณ์ ปราจีนบุรี พิพิธภัณฑ์ของเก่าและตะเกียงที่มากที่สุดในประเทศไทย
จิปาถะภัณฑ์ ราชบุรี
พิพิธภัณฑสถานแห่งชาติ พระปฐมเจดีย์ ตำบลพระปฐมเจดีย์ อำเภอเมืองนครปฐม จังหวัดนครปฐม - จัดแสดงเรื่องราวเมืองนครปฐมตั้งแต่สมัยก่อนประวัติศาสตร์ โดดเด่นด้วยโบราณวัตถุสมัยทวารวดี ราวพุทธศตวรรษที่ 11-16
พิพิธภัณฑสถานแห่งชาติ ปราจีนบุรี
พิพิธภัณฑสถานแห่งชาติ ขอนแก่น
พิพิธภัณฑ์สถานแห่งชาติ ชุมพร
พิพิธภัณฑ์ภูเก็ตไทยหัว (Phuket Thai Hua Museum)
พิพิธภัณฑ์พื้นบ้านละงู - สตูล
บ้านเกวียนมุก  พิพิธภัณฑ์พื้นบ้านอีสานสองฝั่งโขง - มุกดาหาร
พิพิธภัณฑ์พื้นบ้านหัวสำโรง - อ.แปลงยาว ฉะเชิงเทรา
พิพิธภัณฑ์พื้นบ้านหัวสำโรง - ลพบุรี
พิพิธภัณฑ์สถานวัดไลย์ - ลพบุรี
พิพิธภัณฑ์สุขสะสม - พุทธมณฑลสาย 2
พิพิธภัณฑ์วัดร้องเม็ง - อ.สันทราย เชียงใหม่
พิพิธภัณฑ์บ้านครูกัง - อ.แกลง ระยอง
พิพิธภัณฑ์หอโสภณศิลป์ ลพบุรี
พิพิธภัณฑสถานแห่งชาติพาณิชย์นาวี - อ.เมือง จันทบุรี
การศึกษา

พิพิธภัณฑ์ทางการศึกษา โรงเรียนอยุธยาวิทยาลัย พระนครศรีอยุธยา
พิพิธภัณฑ์การศึกษาแห่งชาติ โรงเรียนสวนกุหลาบวิทยาลัย กรุงเทพมหานคร
พิพิธภัณฑ์อัสสัมชัญ โรงเรียนอัสสัมชัญ กรุงเทพมหานคร
พิพิธภัณฑ์หอประวัติศาสตร์แห่งแรงบันดาลใจ โรงเรียนกรุงเทพคริสเตียนวิทยาลัย กรุงเทพมหานคร
พิพิธภัณฑ์ภาพพระเครื่องมาตรฐานอันดับหนึ่งในสยามประเทศ แห่งแรกในโลก โดย สมเกียรติ กาญจนชาติ
พิพิธภัณฑ์โรงเรียนวัฒโนทัยพายัพ [อาคารวัฒนา] พิพิธภัณฑ์การศึกษาของล้านนาในอดีต  โรงเรียนวัฒโนทัยพายัพ เชียงใหม่
สำนักศิลปะและวัฒนธรรม มหาวิทยาลัยราชภัฏสวนสุนันทา
พิพิธภัณฑ์แหล่งเรียนรู้ 3ศิลป์รัตนโกสินทร์ มหาวิทยาลัยราชภัฏสวนสุนันทา
พิพิธภัณฑ์มหาวิทยาลัย (จุฬาลงกรณ์มหาวิทยาลัย) กรุงเทพมหานคร
หอจดหมายเหตุและหอประวัติศาสตร์เกียรติยศแห่งมหาวิทยาลัยธรรมศาสตร์ ณ มหาวิทยาลัยธรรมศาสตร ท่าพระจันทร์ เขตพระนคร กรุงเทพมหานคร
ธรรมชาติวิทยา

พิพิธภัณฑ์แร่-หิน กรมทรัพยากรธรณี  กรุงเทพมหานคร
พิพิธภัณฑสถานธรณีวิทยา คณะวิทยาศาสตร์ จุฬาลงกรณ์มหาวิทยาลัย: จัดแสดงตัวอย่างและวัฏจักรของหิน แร่ ซากดึกดำบรรพ์ รวมทั้งไดโนเสาร์ และทรัพยากรเชื้อเพลิงธรรมชาติของประเทศ การแสดงกลุ่มหินชุดต่าง ๆ ของประเทศตามตารางธรณีวิทยา
พิพิธภัณฑ์ดิน กรมพัฒนาที่ดิน กรุงเทพมหานคร
พิพิธภัณฑ์มด คณะวนศาสตร์ มหาวิทยาลัยเกษตรศาสตร์ กรุงเทพมหานคร
พิพิธภัณฑ์แมลง คณะเกษตร มหาวิทยาลัยเกษตรศาสตร์ กรุงเทพมหานคร
พิพิธภัณฑสถานธรรมชาติวิทยาแห่งจุฬาลงกรณ์มหาวิทยาลัย คณะวิทยาศาสตร์ จุฬาลงกรณ์มหาวิทยาลัย กรุงเทพมหานคร
พิพิธภัณฑ์หอยทากของไทย คณะวิทยาศาสตร์ จุฬาลงกรณ์มหาวิทยาลัย กรุงเทพมหานคร
บางกอก ซี ไลฟ์ โอเชียนเวิลด์ สยามพารากอน กรุงเทพมหานคร
พิพิธภัณฑ์เปลือกหอย ภูเก็ต
พิพิธภัณฑ์เปลือกหอย วัดบัวขวัญ นนทบุรี
พิพิธภัณฑ์หินแปลก ปทุมธานี
พิพิธภัณฑ์ไดโนเสาร์ภูเวียง ขอนแก่น
พิพิธภัณฑ์ธรณีวิทยาเฉลิมพระเกียรติ ปทุมธานี
พิพิธภัณฑ์ธรณีวิทยา ระยอง
พิพิธภัณฑ์วิทยาศาสตร์ทางทะเล อำเภอเมืองชลบุรี ชลบุรี
พิพิธภัณฑ์ธรรมชาติวิทยาเกาะและทะเลไทย อำเภอสัตหีบ ชลบุรี
พิพิธภัณฑ์สิรินธร (พิพิธภัณฑ์ไดโนเสาร์ภูกุ้มข้าว) อ.สหัสขันธ์ กาฬสินธุ์
พิพิธภัณฑ์แมลง อุทยานแมลงเฉลิมพระเกียรติ พระบาทสมเด็จพระเจ้าอยู่หัว มหาวิทยาลัยเกษตรศาสตร์ วิทยาเขตกำแพงแสน นครปฐม
พิพิธภัณฑสถานธรรมชาติวิทยา ๕๐ พรรษา สยามบรมราชกุมารี คณะวิทยาศาสตร์ มหาวิทยาลัยสงขลานครินทร์ สงขลา
พิพิธภัณฑ์สัตว์น้ำราชมงคล สถาบันทรัพยากรชายฝั่งและสิ่งแวดล้อม มหาวิทยาลัยเทคโนโลยีราชมงคลศรีวิชัย ตรัง
พิพิธภัณฑ์ปลากัดไทย บางกะเจ้า พระประแดง สมุทรปราการ
อุทยานผีเสื้อ มหาวิทยาลัยเทคโนโลยีสุรนารี นครราชสีมา
พิพิธภัณฑ์ไม้กลายเป็นหิน นครราชสีมา
ธรรมชาติวิทยาด้านพฤกษศาสตร์

พิพิธภัณฑ์เห็ดที่มีฤทธิ์ทางยา มหาวิทยาลัยมหาสารคาม (MSU)
พิพิธภัณฑ์พืช “ศาสตราจารย์กสิน สุวตะพันธ์” ภาควิชาพฤกษศาสตร์ คณะวิทยาศาสตร์ จุฬาลงกรณ์มหาวิทยาลัย (BCU)
พิพิธภัณฑ์พืชสมุนไพร คณะเภสัชศาสตร์ มหาวิทยาลัยมหิดล
พิพิธภัณฑ์พืชแห่งภาคตะวันตก มหาวิทยาลัยมหิดล วิทยาเขตกาญจนบุรี (MUKA)
พิพิธภัณฑ์พืชภาควิชาชีววิทยา คณะวิทยาศาสตร์ มหาวิทยาลัยเชียงใหม่ (CMUB)
พิพิธภัณฑ์พืชกรุงเทพ กรมวิชาการเกษตร (BK)
หอพรรณไม้ กรมอุทยานแห่งชาติ สัตว์ป่า และพันธุ์พืช (BKF)
พิพิธภัณฑ์พืชมหาวิทยาลัยเชียงใหม่ (CMU)
พิพิธภัณฑ์พืชมหาวิทยาลัยขอนแก่น (KKU)
หอพรรณไม้ สวนพฤกษศาสตร์สมเด็จพระนางเจ้าสิริกิติ์ (QBG)
พิพิธภัณฑ์พืชภาควิชาชีววิทยา คณะวิทยาศาสตร์ มหาวิทยาลัยสงขลานครินทร์ (PSU)